cyanic-selkie/wikianc huggingface dataset:
Kuivaniemi
Kuivaniemi on Pohjois-Pohjanmaan pohjoisosassa sijainnut entinen Suomen kunta. Kuivaniemen lakatessa olemasta itsenäisenä kuntana sen väkiluku oli 1 987, ja väestötiheys 2,1 asukasta/km². Kunnan pinta-ala oli 1 149,58 km², josta 34,51 km² oli sisävesistöjä ja 187,86 km² merialueita. Kuivaniemen naapurikuntia olivat Ii, Pudasjärvi, Ranua, Simo ja Yli-Ii. Kuivaniemen alueen halki virtaa Kuivajoki, joka saa alkunsa alueen suurimmasta järvestä, Oijärvestä. Valtatie 4 sivuaa kunnan keskustaajamaa. Lähimmät kaupungit ovat Kemi ja Oulu. Kuivaniemen ystävyyskunta oli Pohjois-Ruotsissa Västerbottenin läänissä sijaitseva Bjurholmin kunta. Kuivaniemen alueella sijaitsevat Merihelmen matkailualue sekä Vatungin kalasatama.
Iin kunta ja Kuivaniemi yhdistyivät 1. tammikuuta 2007. Kuntaliitoksen nimeksi tuli Iin kunta, mutta vaakunaksi tuli Kuivaniemen vaakuna. Entisen Kuivaniemen kunnan alue kuuluu poronhoitoalueeseen muusta Iin kunnan alueesta poiketen.
Kylät
Asemakylä (kuntakeskus), Kuivaniemi (kirkonkylä), Myllykangas, Oijärvi, Luola-aapa, Jokikylä, Halttula, Koivuniemi, Harjula, Pohjoisranta
Saaria Kuivaniemen edustalla
Halttulanmatala, Hietakalla, Iso-Paskaletto, Jussinmatala, Koivuluodonmatala, Kokkosaari, Krassinletto, Kuivamatala, Liippa, Onsajanmatala, Pikku-Paskaletto, Rintamatala, Ryöskärinkalla, Samulinmatala.
Arakhosia
thumb|250px|right Arakhosia oli antiikin kreikkalainen nimi Persian valtakunnan maakunnalle, joka sijaitsi nykyisen Afganistanin, Pakistanin ja Intian alueella. Kandahar oli alueen suurin kaupunki, jonka Aleksanteri Suuri perusti nimellä Arakhosian Aleksandria. Hindukuš-vuoristo erotti Arakhosian Baktriasta. Arakhosian eteläpuolella sijaitsi Gedrosia ja lännessä Drangiana. Idässä alue rajoittui Indukseen.
Fruit of the Loom
Fruit of the Loom on yhdysvaltalainen vaatevalmistaja, joka on erikoistunut alusvaatteisiin ja muihin trikootuotteisiin. Yhtiön omistaa nykyisin suursijoittaja Warren Buffettin holdingyhtiö Berkshire Hathaway.
Fruit of the Loom kuuluu maailman suurimpiin alusvaatteiden valmistajiin. Sen muita tuotteita ovat painettavat t-paidat ja fleece-vaatteet, lastenvaatteet ja naisten farkut. Yritys työllistää hieman yli 29 000 ihmistä ympäri maailmaa (vuonna 2019). Sen strategiaa leimaa vertikaalinen integraatio, mikä tarkoittaa että sen toiminnot ulottuvat valmistuksesta tukkuportaaseen ja vähittäiskauppaan.
Fruit of the Loomin ohella yrityksen muita tuotemerkkejä ovat B.V.D. (Bradley, Voorhees, ja Day), Funpals, Fungals, Screen Stars ja Underoos.
Historia
Fruit of the Loomin historia juontaa 1850-luvun Rhode Islandin osavaltioon Yhdysvaltain itärannikolla, jossa Robert Knight johti omistamaansa tekstiilitehdasta. Hän oli keksinyt tuotteilleen nimeksi ”Fruit of the Loom”, kangaspuiden hedelmät, joka on muunnelma raamatun psalmissa käytetystä lasta tarkoittavasta kielikuvasta ”fruit of the womb”, kohdun hedelmä. Knightin ystävällä Rufus Skeelillä oli liike, joka myi Knightin tehtaiden tuotteita. Skeelin tytär oli alkanut maalata omenia kankaiden koristeiksi, ja Knight oivalsi hedelmien sopivan mainiosti hänen tavaramerkkinsä symboleiksi. Ensimmäinen tavaramerkkilaki astui Yhdysvalloissa voimaan 1871, ja Knight sai Fruit of the Loom -merkilleen järjestysnumeron 418.
Yhtiön omisti aiemmin Northwest Industries, Inc., josta vuonna 1985 tuli Farley Industries, Inc. Farleyn aikana Fruit of the Loomin liikevaihto viisinkertaistui noin 500 miljoonasta Yhdysvaltain dollarista 2,5 miljardiin 15 vuodessa. Kasvu kuitenkin rahoitettiin velkarahoituksella, mikä johti yhtiön vararikkoon 1999 sen tehtyä yli puolen miljardin dollarin nettotappiot. Yhtiön osakekurssi romahti 44 dollarista yhteen dollariin. Yhtiön osti miljardööri Warren Buffettin sijoitusyhtiö Berkshire Hathaway vuonna 2002 hintaan 835 miljoonaa dollaria. Vuonna 2006 Buffett osti myös Russell Brands -urheiluvaateyhtiön ja seuraavana vuonna VF Corporationin alusvaatemerkin Vanity Fair Intimates, joka yhtiöitettiin nimellä Vanity Fair Brands.
Legenda (patsas)
Legenda on hiihtäjä Juha Miedon patsas Kurikan keskustassa sijaitsevassa Keskuspuistikossa. Kuvanveistäjä Pekka Jylhän tekemä patsas paljastettiin 26. syyskuuta 2020. Patsashankkeen toteutti Miedon urheiluseura Kurikan Ryhti yhteistyössä muun muassa Kurikan kaupungin kanssa. Patsas on lahjoitettu kansalaiskeräyksellä.
Hanke
Juha Miedon patsaasta jätettiin kansalaisaloite vuonna 2017. Miedon toiveesta patsas rahoitettiin kansalaiskeräyksellä, sillä hän ei halunnut, että Kurikan kaupunki kuluttaisi siihen verorahaa. Rahoitusta tehtiin myös yksittäisillä lahjoituksilla. Hankkeessa oli mukana nuoruudessaan Kurikassa asunut Nokian entinen pääjohtaja Jorma Ollila, joka toimi myös patsaan suunnittelutyöryhmän puheenjohtajana. Patsaasta oli ollut puhetta pitkään, mutta Mieto ei ollut aiemmin suhtautunut siihen suopeasti.
Kesällä 2018 järjestettiin kutsukilpailu, jonka voitti kuvanveistäjä Pekka Jylhän teos Legenda. Jylhä sai teokseensa inspiraation Lahden vuoden 1978 MM-kilpailujen 50 kilometrin hiihdosta otetusta valokuvasta. Patsas maksoi noin 130 000 euroa. Ylimääräiset rahat käytettiin Kurikan Ryhdin nuorisotyöhön.
Teoksen kuvaus
Veistoksen kaksi metriä korkea alaosa on metallia, joka on valaistu ja maalattu metsää kuvaten vihreäksi. Alaosan päällä on Miedon pituuden mukaisesti 197-senttinen, Mietoa kuvaava hiihtäjä, joka on valmistettu hiotusta pronssista. Hahmolla on pipo päässä, sukset jalassa, numerolappu rinnassa ja se on työntänyt sauvoilla vauhtia eteenpäin. Patsas on neljä metriä korkea.
Jukka Vähäkangas
Jukka Pekka Vähäkangas (s. 4. elokuuta 1965) on aktiiviuransa päättänyt suomalainen pikajuoksija. Hän edusti koko uransa ajan Oulun Pyrintöä ja hänen valmentajinaan toimivat Päivi Karppinen sekä Raimo Räty. Kalevan kisoista Vähäkangas saavutti hopeaa 100 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksussa kahta kultaa vuosina 1990 ja 1994 sekä hopeaa vuonna 1988 ja pronssia vuonna 1989 sekä 4 × 400 metrin viestijuoksussa hopeaa vuonna 1989. Sisäratojen SM-kisoista Vähäkangas voitti pronssia 60 metrin juoksussa vuonna 1992.
Kansainvälisissä kilpailuissa Vähäkangas edusti Suomea yhden kerran. Hän oli mukana Helsingissä vuonna 1994 järjestetyissä EM-kilpailuissa, joissa hän osallistui 100 metrin kilpailuun.
Virallisissa kilpailuissa Vähäkangas ei ole esiintynyt vuoden 1995 jälkeen.
Milan Kužela
Milan Kužela (s. 27. huhtikuuta 1946 Bratislava) on slovakialainen, Tšekkoslovakiaa edustanut jääkiekkoilija, pelipaikaltaan puolustaja. Hän voitti pelaajana Tšekkoslovakian maajoukkueessa MM-kilpailuissa kultaa Prahassa 1972 ja saavutti hopeaa Helsingissä 1974 ja Moskovassa 1979 sekä pronssia Moskovassa 1973.
Kužela edusti kotimaansa pääsarjassa Slovan Bratislavaa kausina 1968–1980. Hän voitti Tšekkoslovakian mestaruuden vuonna 1979.
Bravely Second: End Layer
Bravely Second: End Layer on Silicon Studion kehittämä Square Enixin julkaisema roolipeli. Peli on julkaistu vuonna Nintendo 3DS:lle.
Kehitys
Pelin musiikin on säveltänyt supercell-yhtyeen Ryo. Ryo on sanonut saavansa usein pyyntöjä vokaalisiin asioihin ja yllättyneensä saaneensa pyynnön pelimusiikkiin. Ryo on sanonut ostaneensa edellisen pelin Bravely Default sen julkaisupäivänä ja pelanneensa sen läpi.
Vastaanotto
Peli on saanut Nintendo Lifen arvostelussa arvosanaksi 9/10.
Peli on saanut Muropaketin arvostelussa 4/5 tähteä.
Peli on saanut Pelit-lehden arvostelussa arvosanaksi 75/100.
Peli on saanut IGN:n arvostelussa arvosanaksi 7.1/10.
Peli on saanut Famitsū -lehden arvostelussa 36/40 pistettä (9/9/9/9).
Pelillä on Metacritic-kerääjäsivustolla 81/100 pistettä.
Ääninäyttelijät
Pelin alkuperäiset japaninkieliset ääninäyttelijät:
Guider Game
Guider Game on vuonna 2019 julkaistu oppimispeli. Eri teemoihin keskittyvistä minipeleistä koostuva peli opettaa maahanmuuttajia kotoutumaan suomalaiseen yhteiskuntaan. Guider Game on julkaistu mobiilipelinä Androidille ja iOS:lle sekä Windows-laitteille ja on pelattavissa useilla eri kielillä.
Pelaaminen
thumb|Miksi bussissa ei istuta tuntemattomien viereen? Guider Game käyttää sarjakuvallista kerrontaa. Guider Game on vuonna 2019 julkaistu oppimispeli, joka kertoo suomalaisesta yhteiskunnasta ja siihen kotoutumisesta. Pelin kohderyhmä ovat 16–29-vuotiaat maahanmuuttajat. Osaa sisällöstä voi käyttää myös yläaste- ja lukioikäisten kantasuomalaisten opettamisessa. Suomalaisille nuorille on pelistä oma versionsa. Peliä voi pelata koulussa esimerkiksi yhteiskuntaopin, äidinkielen, vieraan kielen tai opo-tunneilla. Peliä voi pelata yksin tai opettajan johdolla luokassa.
Pelissä on seitsemän teemaa, joita käsitellään kutakin usean minipelin kautta. Teemat ovat asuminen, terveys, työ, kulttuuri, oppiminen, raha ja yhteiskunta. Yhteensä pelissä on 21 minipeliä, kolme peliä kustakin teemasta. Guider Gamessa ohjataan nimetöntä nais- tai mieshahmoa pelaajan valinnan mukaan. Peli alkaa kotoa, jossa ensimmäinen tehtävä on valita vuodenaikaan sopivat ulkovaatteet ja kierrättää jätteet oikein. Tehtävät vaikeutuvat ja konkreettisiin pulmiin liittyvät pelit vaihtuvat abstraktimpiin yhteiskunnallisiin kysymyksiin, kuten talous, ura ja työnhaku. Myös minipelien pelimekaniikat vaihtelevat. Pelin kuvatarinat opettavat suomalaista tapakulttuuria ja opettavat esimerkiksi, miksi naapuri ei aina tervehdi tai miksi bussissa ei istuta tuntemattomien viereen.
Peliä voi pelata suomeksi, englanniksi, arabiaksi, dariksi, kurdiksi ja somaliksi. Vaikka peliä voi käyttää myös suomi toisena kielenä -opetukseen, varsinainen kielenopetuspeli se ei kuitenkaan ole, vaan fokuksena on suomalaisen yhteiskunnan toiminta. Peli soveltuu sarjakuvamaisen visualisuutensa ansiosta myös luku- ja kirjoitustaidottomille ja sitä voi pelata myös selkosuomeksi.
Kehitys
Monikielisyyden toteuttaminen oli ohjelmointivaiheen viimeinen haaste ja vaati Unity-pohjaiselta peliltä lisäosien käyttämistä. Tehtävään valittu Polyglot-lisäosa ei kuitenkaan ollut riittävä, sillä arabialaiset kirjaimet eivät yhdistyneet oikein. Toinen lisäosa ratkaisi ongelman arabian, mutta ei darin ja kurdin osalta. Nämä kielet käyttävät arabialaisten aakkosten lisäksi omia erikoismerkkejään, joiden Unicode-koodit piti sisällyttää lisäosaan.
Pelin suunnittelussa on käytetty maahanmuuttajanuorten haastatteluita. Sosiaali- ja terveysministeriö myönsi pelin tekemiseen rahoitusta kolmeksi vuodeksi STEA-avustuksena. Tekijöiden mukaan kotoutumiseen keskittyviä oppimispelejä ei juuri ole aiemmin tehty Suomessa tai maailmalla.
Julkaisu
Guider Game julkaistiin 6.9.2019. Peli on saatavina ilmaisena mobiilipelinä Androidille ja iOS:lle (iPhone, iPad ja iPod Touch). Lisäksi peli on saatavilla myös Windows-koneille. Pelin kantasuomalaisille nuorille tarkoitettu versio on nimeltään Guider Game Finland ja opettajan versio Guider Game Teacher Version. Peliin on olemassa myös opettajan opas.
Vastaanotto
Guider Game oli ehdolla Suomen Pakolaisavun Vuoden kotoutumisteko -palkinnon saajaksi kolmen parhaan joukossa vuonna 2018. Muut ehdokkaat olivat Startup Refugees -verkosto ja Verkkokoto-palvelu. Palkinnon voitti Startup Refugees. Vuonna 2019 Guider Game oli ehdolla Finnish Game Awardsin parhaaksi turkulaiseksi hyötypeliksi. Voiton vei Sanalanka-puheterapiapeli. Asumisen tukemista edistävä Y-Säätiö on kiitellyt peliä erityisesti sen asumis- ja työelämäteemojen vuoksi. Guider Game löytyy Suomen pelimuseon kokoelmista.
Dijon Football Côte d’Or
Dijon Football Côte d'Or on ranskalainen jalkapalloseura, joka on perustettu vuonna 1998 kahden seuran, Cercle Dijon Footballin ja Dijon FC:n yhdistyttyä. Se pitää majaansa Dijonin kaupungissa Côte-d'Orin departementissa ja pelaa kotiottelunsa Stade Gaston Gérardilla, jonne mahtuu 15 595 katsojaa.
Kauden 2010–2011 päätteeksi Dijon FCO nousi Patrice Carteron'n alaisuudessa ensimmäistä kertaa historiassaan pääsarjaan. Visiitti liigatasolla jäi kuitenkin yhden kauden mittaiseksi ja kaudella 2012–2013 seura pelaa jälleen Ligue 2:ssa. Liigakauden jälkeen sekä päävalmentaja Carteron että seuran puheenjohtajana vuodesta 1998 lähtien toiminut Bernard Gnecchi jättivät tehtävänsä.
Jugoslavian vesipallomaajoukkue
Jugoslavian vesipallomaajoukkue edusti Jugoslaviaa kansainvälisissä vesipalloturnauksissa ja ystävyysotteluissa maan olemassa olon aikana. Tämä artikkeli käsittelee Jugoslavian saavutuksia vuoteen 1992 saakka.
Jugoslavian vesipallomaajoukkuetta on seurannut Serbia ja Montenegron vesipallomaajoukkue ja Serbian vesipallomaajoukkue.
Grenoble Foot 38
Grenoble Foot 38 on ranskalainen jalkapalloseura, joka on perustettu vuonna 1917. Seuran miesten edustusjoukkue pelaa kaudella 2022–2023 toiseksi korkeimmalla sarjatasolla, Ligue 2:ssa.
Vähä-Ahveninen (Padasjoki)
Vähä-Ahveninen Vähä Ahvenisjärvi on Päijät-Hämeessä Padasjoella sijaitseva lampi.
PuTTY
PuTTY on telnet- ja ssh-asiakasohjelma ja pääte-emulaattori. Sitä käytetään etenkin Windows-käyttöjärjestelmissä SSH-palvelimen käyttämiseen. Useimmista Windows-ohjelmista poiketen se tarvitsee toimiakseen pelkän exe-tiedoston, jota ei tarvitse erikseen asentaa (siirrettävä ohjelma), joten se on helposti haettavissa pikaista tarvetta varten sellaisille koneille, joissa sitä ei ennestään ole.
Vähä-Ahveninen (Padasjoki)
Maantietoa
Lammen pinta-ala on 1,2 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
PuTTY
PuTTY osaa käyttää julkisen avaimen autentikaatiota SSH-palvelinten kanssa Pageant-apuohjelman avulla. Pageant-ohjelmaan lisätään palvelimen avain, jonka jälkeen PuTTY voi ottaa palvelimeen yhteyden ilman uutta salasanakyselyä.
PuTTY on vapaa avoimen lähdekoodin ohjelmisto, ja se on nykyisin saatavilla myös Linuxille ja Unixeille, sekä epävirallisena käännöksenä myös Symbian OS:lle ja Windows Mobilelle. Puttystä on myös Nutty-niminen versio, joka osaa avata nettiosoitteet tuplaklikkaamalla niitä hiirellä, sekä Putty Tray -niminen versio, jossa on uusia ominaisuuksia.
Vähä-Ahveninen (Padasjoki)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Lammen vedenpinnan korkeus on 125,8 metriä mpy.
Serowe
Serowe on kaupunki itäisessä Botswanassa, ja se on Botswanan Central Districtin pääkaupunki. Kaupungissa asui vuonna 2011 noin 50 800 asukasta, ja vuoden 2020 arvion mukaan 60 849 asukasta. Väestö on selvässä kasvussa.
Thetis
thumb|[[Juppiter ja Thetis. Jean Auguste Dominique Ingresin maalaus vuodelta 1811.]] Thetis on kreikkalaisessa mytologiassa merenneito, nymfi, yksi viidestäkymmenestä nereidistä ja Nereuksen ja Doriksen tytär. Antiikin runoilijat käyttivät hänestä myös nimitystä hopeajalkainen.
Thetistä kosivat sekä Zeus että Poseidon. Kun he saivat kuulla ennustuksen, jonka mukaan Thetiin pojasta tulisi isäänsä mahtavampi, he päättivät varmuuden vuoksi naittaa Thetiin Peleukselle. Thetis vastusti aluksi avioliittoa. Saatuaan hyviä neuvoja kentauri Kheironilta Peleus sitoi Thetiin kiinni tämän nukkuessa ja esti näin tätä muuttamasta muotoaan ja karkaamasta. Thetis suostui menemään naimisiin Peleuksen kanssa ja he saivat lopulta pojan, Akhilleuksen.
Paula Hawkins
Hawkins oli ehdolla uudelle senaattorikaudelle vuoden 1986 vaalissa, mutta häntä ei tällöin valittu. Hän oli mormoni.
Jouko Teperi
Jouko Juhani Teperi (3. kesäkuuta 1922 Viipuri – 21. marraskuuta 2008 Helsinki) oli suomalainen rehtori ja historiantutkija.
Pentti Vesalainen
Pentti Sylvester Vesalainen (1. tammikuuta 1913 Kotka – 27. marraskuuta 2000) oli suomalainen yhdistetyn hiihtäjä, joka kilpaili 1930-luvulla. Hän sijoittui Lahden MM-kilpailuissa 1938 yhdistetyssä viidenneksi. Hän oli hiihto-osuudella kuudestoista mutta nosti sijoitustaan mäkiosuudella. Hän saavutti yhdistetyssä SM-pronssia vuosina 1937 ja 1938. Hän edusti Kotkan Hiihtoseuraa ja Kotkan Poliisi-Urheilijoita. Aikaisemmin Pentti (Pepa) Vesalainen edusti Kotkan Palloseuraa ja myöhemmin vuodesta 1960 Kotkan Voimistelijoita.
Vesalainen harrasti myös jalkapalloa, viisiottelua ja ampumista (isopistoolin mestariluokka, 30 + 30 laukauksella 558 pistettä). Hän oli mukana seura- ja järjestötoiminnassa, mm. Kotkan liikennelautakunnassa. Vesalaiselle myönnettiin Suomen Urheilun hopeinen ansiomitali kullatuin ristein. Vesalaisen harrastuksia olivat kuntourheilu ja saaristoretkeily. Vesalaisen kotikunta oli Kotka.
Ammatiltaan Vesalainen oli poliisi ja yleni komisarioksi.
Jouko Teperi
Teperi oli Suomen oppikoulujen rehtoreiden yhdistyksen varapuheenjohtaja 1965–1966 ja puheenjohtaja 1967–1971 sekä Aineopettajien järjestön edustajiston puheenjohtaja 1965–1969.
Teperi sai professorin arvonimen 1980.
Monacon Grand Prix 1999
Monacon Grand Prix 1999 oli Formula 1 -sarjan osakilpailu, joka ajettiin 16. toukokuuta 1999 Monacossa. Kilpailu oli Ferrarin hallintaa, sillä Michael Schumacher voitti ja Eddie Irvine oli toinen.
Ohjelmistosodankäynti
Ohjelmistosodankäynti on ohjelmistojen käyttämistä sodankäynnin tavoitteisiin, sodankäynnin keinona (vrt. johtamissodankäynti tai ympäristösodankäynti).
Ohjelmistosodankäynti terminä voi tarkoittaa:
Ohjelmistosodankäynnin merkitystä korostaa ensin se, että lähes kaikki nykyaikaiset aseet ja asejärjestelmät sisältävät tietokoneen ja ohjelmiston. Vaikuttamalla ohjelmistoihin voidaan siis vaikuttaa lähes kaikkiin nykyaikaisen sodankäynnin merkittäviin järjestelmiin.
Ohjelmistosodankäyntiä korostaa myös se, että aseen tai järjestelmän ohjelmisto kuvaa täydellisesti sen toiminnan. Saamalla ohjelmisto tiedusteltavaksi, voidaan selvittää kyseisen aseen täydellinen toiminta, sen suorituskyky ja siihen tehoavat vastatoimet.
Ohjelmistosodankäynnin keinoja ovat muun muassa ohjelmistojen sieppaaminen ja tutkiminen, takaportit, virukset, madot, Troijan hevoset, tahalliset ohjelmointivirheet, HPM ja palvelunestohyökkäykset.
Hyökkäyksellisiä ohjelmistosodankäynnin keinoja
Hyökkäyksellisiä ohjelmistosodankäynnin keinoja ovat mm:
Ohjelmointivirheet: Ohjelmistot ovat monimutkaisia kokonaisuuksia, joihin usein jää virheitä. Toiminnan estävät tai väärän toiminnan aiheuttavat virheet yleensä poistetaan, mutta on myös virheitä, jotka eivät näy toiminnassa, mutta jotka virheet löytänyt pystyy hyödyntämään esimerkiksi järjestelmään tunkeutumisessa.
Takaovi tai takaportti on käytöltään loogisen pommin tyyppinen. Se on ohjelman kehittäjän jättämä salainen ohjelmistotie takaisin järjestelmään ohi tietoturvatoimien. Myös laitepohjainen ratkaisu on mahdollinen. Toisin kuin looginen pommi, takaovi on lähinnä turvallisuusepäkohta, joka sallii asiattomien pääsyn ohjelmaan ja tietokoneeseen. Takaportteja käytetään myös ohjelmistosuunnittelun normaalina työkaluna mahdollistamaan pääsy käsiksi esimerkiksi pahasti "kaatuneeseen" ohjelmaan.
Tietokonevirus, ohjelmakoodin osa, joka käynnistettynä monistaa itsensä isäntäjärjestelmään ja leviää sen kautta levykkeiden, makrojen tai tiedonsiirron, jopa virallisten kaupallisten ohjelmien mukana edelleen sekä tekee sen ohjelmoijan suunnittelemat toimenpiteet isäntäkoneisiin, esimerkiksi järjestelmäresurssien kuluttaminen, tietojen tuhoaminen, tietojen lähettäminen...
Ohjelmistomato on itsenäinen ohjelma, jonka toiminta ei ole riippuvainen isäntäohjelman tai muiden ohjelmien käynnistymisestä. Sen päävaikutus tulee sen leviämiseen liittyvistä seurauksista, järjestelmäresurssien kulumisesta.
Troijan hevonen on "viaton" ohjelma tai ohjelman pätkä, joka tekee toiminteen, jota käyttäjän ei tiedä. Tavallisesti se tekee jonkin yksinkertaisen hyödyllisen toiminteen, mutta samalla käynnistää viruksen tai madon. Se voi myös tehdä tiedonhakua, tietojen tuhoamista tai vastaavaa, jättämättä mitään jälkiä. Salasanan haistelija on verkossa toimiva ohjelma, jopa mikropiiri, joka seuraa uuden yhteyden muodostumista, tallentaa uuden yhteyden ensimmäiset paketit ja lähettää ne ohjelman asentaneelle. Yleensä ensimmäiset yhteyspaketit sisältävät yhteyden avaavan salasanan. Toinen tapa on asettaa kyseinen ohjelma murtauduttuun tietokoneeseen niin, että se tallentaa ensimmäiset näppäimistöpainallukset ja lähettää ne Internet-yhteyden mukana ohjelman asentaneelle. Periaate toimii myös lähiverkossa niin, että ohjelma tallentaa jonkun tietokoneen kaiken liikenteen ja lähettää sen ohjelman asentaneelle. Valtiollisella tasolla salasanan haistelija voi olla myös näppäimistöön asennettu mikropiiri, joka lähettää näppäimistöpainallukset radioteitse lähellä tai kauempanakin olevalle vastaanottajalle.
Palvelunestohyökkäys (Denial of Service, DoS) on tapa, jolla pyritään lamauttamaan toisen sivuston toimintakyvyn.
Muu vihamielinen ohjelmakoodi on laitteeseen sijoitettu ohjelmallinen ominaisuus, joka tekee jotain sellaista, jota ostaja ei haluasi sen tekevän eikä tiedä sen sitä tekevän. Esimerkiksi sijoittaa sanoman sisään tietoa salaamiseen käytetystä avaimesta tai laitteen paikkatietoa sen oman GPS:n kautta.
Sosiaalinen tiedustelu (Social engineering) on ihmisten väliseen toimintaan perustuvaa tiedustelua, esimerkiksi esiintymistä puhelimessa firman ATK-tuen henkilönä ja salasanojen pyytäminen "viralliseen" käyttöön verkon käyttäjiltä.
Jätteiden tutkiminen: Jätteiden sekaan jää usein ohjelmistolistauksia, muistiin merkittyjä salasanoja tai muuta ohjelmistosodankäynnissä käyttökelpoista tietoa.
Vihamielinen mikropiiri (chipping) on laitteeseen sijoitettu mikropiiri, joka tekee jotain sellaista, jota ostaja ei haluasi sen tekevän eikä tiedä sen sitä tekevän. Mikropiiri voi lähettää hakeutumissignaalia jäljitystä tai täsmäaseen hakeutumista varten, seurata ja nauhoittaa näppäimistön käyttöä (salasanat) tai sulkea, tuhota tai muuten vaikuttaa laitteeseen ulkoisen signaalin, ajoituksen tai laitteen tietoliikenteen käytön (sisällön) perusteella. Kylmän sodan aikana USA toimitti em. tavalla käsiteltyjä mikropiirejä Neuvostoliiton länttä vakoilevan ja hyödyntävän tiedusteluorganisaation käsiin (ks. alla lähteet). Seurauksena oli, että Neuvostoliitto menetti luottamuksen kaikkiin niihin järjestelmiinsä, joihin se oli sijoittanut lännen tehokkaimpia mikropiirejä.
Suurtehomikroaaltoase (HPM) on alun perin rakennettu elektroniikan tuhoamiseen lyhyellä etäisyydellä. Sen rakenteesta (mikroaaltoalueen lyhyt pulssi) johtuen se toimii myös häirintäsignaalina suojattomia tietokonejärjestelmiä vastaan tuhoamisetäisyyttä huomattavasti pidemmillä matkoilla. "Ylimääräinen" pulssi sotkee tietokonejärjestelmän monimutkaisen pulsseihin perustuvan ajoituksen ja tiedonsiirron. Yksittäinen pulssi on aikaansaatavissa salkkukokoa olevalla elektroniikan ja räjähdetekniikan yhdistelmällä. Venäjällä väitetään olevan käytössä 100 000 näitä salkkuluokan aseita. Ei-ydinase EMP on HPM:n tapainen suurtehopulssi, jonka taajuusalue on alempi (HF, VHF). HPM-pulsseja voidaan aikaansaada esimerkiksi räjähteiden avulla sekä suurtehogeneraattoreilla.
Periaatteessa nykyajan yhteiskunnan tietotekniikan perusta, mikropiirit, käyttöjärjestelmät ja tietoliikennelaitteet ovat suunnittelultaan salaisia, niiden vientiä kontrolloidaan ja niiden tiedetään sisältävän dokumentoimattomia toiminteita, joten perusteita luotettavalle toiminnallisuudelle ei ole olemassa. Asiasta on varoittanut muun muassa professori Arto Karila.
Miljoonia transistoreja sisältävä mikropiirin on alun perin noin neliösentin pinta-alan ja millimetrin osien paksuinen elektroninen komponentti. Sen kätkeminen on mahdollista siis hyvin pieneen tilaan. Nykyaikainen piirilevy saattaa sisältää kymmenenkin päällekkäistä tasoa, joiden välillä mikropiirien väliset kytkennät kulkevat.
Eräitä todettuja ohjelmistoriskejä 1990-luvulta
Vuonna 1990 AT&T:n kaukoverkon 114 tietokonetta pimenivät yhdeksäksi tunniksi USA:ssa. Ko. aikana 148 miljoonasta kaukopuhelusta vain 50% pääsi läpi. Hotellit menettivät asiakkaita, samoin autovuokraamot ja lentoyhtiöt. Kokonaistappiot olivat 60–75 miljoonaa dollaria.
Yhdysvaltojen laki ei sallinut ennen vuotta 2000 yli 40-bittisiä salausalgoritmeja sisältävien ohjelmistojen vientiä ulkomaille. Lotus neuvotteli sopimuksen NSA:n kanssa siitä, että se voi viedä ulkomaille ohjelmistoja, joiden 64 bitin salausavain sisälsi 24 bitin lisäosan, jonka avain oli luovutettu NSA:lle. Tämän seurauksena NSA pystyi tarvittaessa avaamaan Lotuksen salauksen, mutta muille salaus oli edelleen 64-bittinen. Avaimen siirtäminen NSA:lle ei kuitenkaan ollut salaisuus, vaan siitä tiedotettiin laajasti. Jotkut hallitukset kuitenkin vastustivat Lotuksen sopimusta, koska se saattoi ne NSA:ta heikompaan asemaan. Erityisesti Ruotsissa asiasta nousi kohu, koska Lotus Notes oli käytössä muun muassa useilla valtion virkamiehillä ja kansanedustajilla.
Tietokoneohjatut päätelaitteet esimerkiksi fax, ISDN-puhelin, kännykkä, modeemi, tietokoneessa oleva puhelintoiminne (fax, puheposti ym) mahdollistavat teknisesti näiden laitteiden kauko-ohjuksen jos sellainen toiminne kyseisiin laitteisiin halutaan rakentaa sisälle. Ja jos niissä sellainen on, tämän ohjauksen tietävä voi käynnistää esimerkiksi kännykän tai ISDN- puhelimen ja kytkeä mikrofonin päälle ilman, että laitteen varsinainen haltija huomaa mitään. Englannissa käytössä olevassa System X -puhelinjärjestelmän ISDN-osassa on tämä "puute". System X -järjestelmää on myyty mm Kiinaan ja Venäjälle.
Hakkeri mursi Windows NT:n suojaukset 7. syyskuuta 1998 ja ilmoitti asiasta Microsoftille.
Internetselain Navigatorin turvallisuuspuute sallii potentiaalisesti palvelimen lukea tietoa selaimen käyttäjän kiintolevyltä.
Lokakuu 21. 1998: Microsoftin Windows NT sallii sisäpiiriläisen ohittaa kaikki turvaominaisuudet ja hankkia tietoa järjestelmän sisältä.
Syyskuu 1998: Microsoftin ActiveX-teknologia oli vakava riski toiminnalle Internetissä kuten saksalainen hakkerikerho Chaos Computer Club osoitti suorassa lähetyksessä syksyllä 1998 Saksan televisiossa. Käyttämällä ko. ohjelmaa hakkerit osoittivat pystyvänsä "juoksuttamaan" rahaa miljoonista pankkitileistä vain vapauttamalla konnamaisen ohjelman Internetiin. Microsoftin edustaja totesi tapahtumasta: "Ei ole mahdollista taata Internetin turvallisuutta." Microsoft on korjannut vian, niin että koneen rikollinen haltuunotto ei ole enää mahdollista.
Syyskuu 1998: Linuxin verkkoversio on turvaton. Network File Systemin palvelimet, jotka käyttävät Linuxia, ovat haavoittuvia hakkerille. Vian löysi USA:n CERT (Computer Emergency Response Team) -organisaatio.
"Back Orifice" - virustyyppinen ohjelma mahdollistaa sen, että hakkeri voi ottaa täydelliseen hallintaan Internetiin yhteydessä olevan Windows95/98-pohjaisen koneen ilman että koneen haltija huomaa mitään. Mahdollisuuden julkaisi "DefCon IV" -hakkerikonferenssi Las Vegasissa elokuussa 1998. Hakkeri voi skannata Internetiä ja etsiä koneita, joita voisi ottaa haltuun. Kun hakkeri saa koneen ohjaukseensa, hän voi monitoroida sen toimintaa, siepata salasanoja ja sisään kirjoittautumisprosesseja, tuhota tiedostoja jne. Ongelmaan löytyi korjaus muutamassa kuukaudessa.
OKO pankin tietoturva-asiantuntija Ilkka Keso luettelee Data Security'96 -seminaariesitelmässään kolmetoista "vahingollista tietoturvayllätystä". Ne mahdollistavat tietoverkko- tai ohjelmistosodankäynnin toteutuksen, mutta eivät välttämättä ole kaikki tarkoituksellisia. Vihamielisen vaikuttamisen ja ohjelmointivirheen erottaa vain aikomus, jonka todistaminen taas on erittäin vaikeaa.
Helsingin Sanomat huhtikuussa 2002: Reikäinen Outlook houkuttelee matoja. Toinen toisiaan ovelammat sähköpostivirukset tukkivat verkkoliikenteen ja tunkevat itsensä sähköpostin käyttäjien koneille.
Ohjelmistohaavoittuvuudet
CERT-FI:n mukaan (lokakuu 2004) palomuurin läpäisyyn käytetään selain- ja soitinohjelmien sekä tietokantojen haavoittuvuuksia, Kotikäyttäjien osalta myös Windows:n haavoittuvuuksia. Tietovarkauksien suhteellinen osuus on lisääntynyt ja epäsosiaalinen toiminta tietoverkoissa on siirtynyt selvästi ammattimaiseen ja rahan ansaitsemisen suuntaan. Uusimmat uhkat ovat kotitietokoneiden kaappaus roskapostin levitykseen, palvelunestohyökkäyksiin ja taloudellisten tietojen hankintaan. Jälkimmäiseen käytetään esimerkiksi täysin oikeilta näyttäviä pankin sivustoja, joiden kautta verkon käyttäjää houkutellaan luovuttamaan luottokorttitiedot, tunnussanat jne.
Puolustuksellisia ohjelmistosodankäynnin keinoja
Tietoturva on puolustuksellisen ohjelmistosodankäynnin ydinkysymyksiä, samoin salaus.
Katso myös:
Hyökkäyksellinen tietoturvayksikkö, ns. Red Team, on myös puolustuksellinen ohjelmistosodankäynnin keino siinä mielessä, että omaa tietoturvaa vastaan käytettynä se osoittaa organisaation tietoturvan puutteet ja todellisen tason.
Suhteellinen etu ohjelmistosodankäynnissä
Suhteellisen edun mukaan ohjelmistosodankäynnissä on kolme oleellista aluetta:
Reverse engineering
Ohjelmistosodankäynnin tärkeitä solmuja ovat ohjelmat, jotka tekevät ohjelmia siis kääntäjät.
Ilja Uljanov
Ilja Uljanov syntyi Astrahanissa räätälin perheeseen. Hänen äitinsä oli kalmukki. Hän opiskeli fysiikkaa ja matematiikkaa Kazanin yliopistossa ja valmistui vuonna 1854. Hänen puolisonsa oli Maria Aleksandrovna Blank.
1850- ja 1860-luvuilla Uljanov opetti matematiikkaa ja fysiikkaa Penzan instituutissa Venäjän aatelistolle ja myöhemmin lyseossa ja tyttökoulussa Nižni Novgorodissa.
Penzassa Ilja johti meteorologisia tutkimuksia ja kirjoitti aiheesta kaksi kirjaa. Vuonna 1869 Uljanov nimitettiin Simbirskin kunnan koulutarkastajaksi ja vuosina 1874-1886 hän oli ylitarkastaja. Vuonna 1882 hänelle myönnettiin Pyhän Vladimirin 3. luokan kunniamerkki ja todellisen valtioneuvoksen arvonimi, mikä merkitsi sitä, että hän sai  perinnöllisen aatelisen aseman.
Ilja Uljanov oli aikalaisiinsa nähden hyvin koulutettu ja kuului älymystöön.
Masunga
Masunga on Botswanan North-East Districtin pääkaupunki. Se sijaitsee maan itäosissa. Kaupungissa asuu 5 696 asukasta (2011). Kaupungin väestö on nopeassa kasvussa, sillä väestön vuosittainen kasvu on yli viisi prosenttia. Kaupungin aikavyöhyke on sama kuin Suomen talviaika eli normaaliaika.
Lisa Murkowski
Lisa Ann Murkowski (s. 22. toukokuuta 1957 Ketchikan, Alaska) on yhdysvaltalainen juristi, poliitikko ja republikaanipuolueen senaattori. Hän on toiminut Yhdysvaltain senaatin jäsenenä Alaskasta 20. joulukuuta 2002 lähtien. Paikka vapautui hänen isänsä Frank Murkowskin erotessa senaattorin tehtävästä.
Hän jatkoi kuitenkin pyrkimistä jatkokaudelle niin sanottuna write-in-ehdokkaana(ehdokkaana, jota ei voi äänestää numerolla, vaan jota äänestävien on kirjoitettava ehdokkaan nimi äänestyslippuun) ja löi marraskuun 2010 vaalissa demokraattien haastajan Scott McAdamsin ja hyvin täpärästi myös Joe Millerin. Murkowski on ensimmäinen Yhdysvaltain senaattiin valittu write-in-ehdokas Etelä-Carolinasta vuonna 1954 valitun Strom Thurmondin jälkeen. Murkowski toimi Yhdysvaltain senaatin energia- ja luonnonvaravaliokunnan puheenjohtajana 2015–2021.
Murkowskia pidetään maltillisena republikaanina, joka tulee hyvin toimeen demokraattien kanssa. Murkowski oli ensimmäinen republikaanisenaattori, joka vaati presidentti Donald Trumpin eroa, kun 6.1.2021 väkivaltaiset Trumpia kannattaneet joukot onnistuivat valtaamaan kongressitalon.
Yksityiselämä
Murkowski kävi Fairbanksin Monroe High Schoolin ja valmistui vuonna 1975. Vuonna 1980 Murkowski suoritti Bachelor of Arts-tutkinnon taloustieteessä Georgetownin yliopistossa. Murkowski suoritti Willamette University College of Law:ssa oikeustieteen tohtorin tutkinnon ja valmistui vuonna 1985.
Murkowski meni naimisiin Verne Martellin kanssa vuonna 1987 ja pariskunnalla on kaksi lasta.
Murkowskin vapaa-ajan harrastuksiin kuuluu mm. murtomaahiihto, vuorikiipeily sekä vaellus ja sorsastus.
Československý vlčiak
Československý vlčiak (myös tšekkoslovakiansusikoira,, ) on melko uusi koirarotu. Se syntyi Tšekkoslovakiassa vuonna 1955 suoritetussa kokeessa, jossa risteytettiin saksanpaimenkoira ja karpaattiensusi. Tavoitteena oli luoda rotu, jolla olisi molempien eläinten toivotut ominaisuudet. FCI hyväksyi sen kuitenkin vasta vuonna 1989. Nykyisin FCI määrittää alkuperämaaksi yksinomaan Slovakian.
Ulkonäkö
Yleisvaikutelmaltaan rotu on hyvin voimakas, lihaksikas ja kestävä. Koiran pää on symmetrinen ja kiilamainen, korvat ovat pystyt ja kolmionmuotoiset. Meripihkanväriset silmät ovat susimaisesti hieman vinot. Häntä on riippuva, mutta nousee sirppimäiseksi jos koira on innostunut.
Luonne ja käyttäytyminen
Rotu on luonteeltaan eloisa, peloton ja äärimmäisen aktiivinen. Koira on liikkeissään salamannopea ja kestävä. Sillä on voimakas laumavaisto. Vieraiden eläinten kohtaaminen voi sen sijaan muodostua ongelmalliseksi. Koira on pennusta lähtien totutettava erilaisiin ympäristöihin, ihmisiin ja esimerkiksi matkustamiseen, jotta pulmilta vältyttäisiin.
Československý vlčiak on leikkisä ja oppivainen, kunhan se on itse motivoitunut harjoitteluun. Toistuvat, pitkäveteiset harjoitukset latistavat koiran mielenkiinnon. Koiralla on haukkumisen ohella monipuolinen ääntelyvarasto, ja se yrittääkin usein kommunikoida omistajansa kanssa muulla tavoin kuin haukkumalla. Rotu ei sovi kenelle tahansa, koska väärin koulutettuna koirasta voi kehittyä ongelmayksilö. Sen kasvattamista onkin rajoitettu tai se on kokonaan kielletty muutamissa maissa, esimerkiksi Norjassa.
Alkuperä
thumb|250px|Rodun kantasudet olivat kotoisin [[Karpaatit|Karpaattien vuoristosta.]] Tšekkoslovakiassa päätettiin vuonna 1955 kokeilla saksanpaimenkoiran risteyttämistä paikallisten susien kanssa. Ajatuksen isä oli insinööri Karel Hartl, joka työskenteli kennelissä Libějovicessa Etelä-Böömin läänissä nykyisen Tšekin puolella. Saksanpaimenkoiran palvelusominaisuudet haluttiin yhdistää suden kestävyyteen vaikeissa olosuhteissa maan rajaseudulla, paksussa lumessa ja kovassa kylmyydessä. Ensimmäiset yritykset naarassuden astuttamiseksi valitulla saksanpaimenkoirauroksella eivät onnistuneet, mutta toisella kertaa onni oli myötä, ja ensimmäiset hybridipennut syntyivät vuonna 1958. Pentujen ominaisuuksia kuten sitkeyttä ja aktiivisuutta verrattiin yksityiskohtaisesti vanhempien vastaaviin, ja niitä risteytettiin jälleen saksanpaimenkoirien kanssa.
Vuonna 1965 kokeen päätyttyä rodun jalostusta päätettiin jatkaa. Koiria alettiin käyttää palveluskoirina armeijassa, ja rodun geenipoolia laajennettiin ottamalla jalostukseen mukaan uusia susia ja saksanpaimenkoiria. Näin saatiin aikaan muutama jalostuslinja. Viimeisen kerran suden ja saksanpaimenkoiran hybridipentuja syntyi vuonna 1983 (viides linja), tämän jälkeen jalostusta on jatkettu vain rodun sisällä. Vuonna 1982 československý vlčiak nimettiin Tšekkoslovakian kansallisroduksi.
Terveystilanne
thumb|250px|Tšekkoslovakiansusikoiran narttu Yleisesti ottaen československý vlčiakilla on samat sairaudet kuin muillakin koiraroduilla. Tästä kertovat maailmanlaajuiset tilastot.
Fujiwara-klaani
thumb|250px|Fujiwara-klaanin [[mon (tunnus)|mon-tunnus]]
Fujiwara-klaani oli voimakas japanilainen aatelissuku, joka hallitsi maan keisarihovia 800–1100-luvuilla. Klaani saavutti valta-asemansa etenkin taitavan diplomatian kautta ja antamalla naispuolisia jäseniään keisarien vaimoiksi.
Historia
”Fujiwara” ei ollut alun perin varsinainen sukunimi vaan arvonimi. Fujiwara-klaanin perusti 600-luvulla Nakatomi-klaaniin kuulunut Nakatomi no Kamatari. Kamatari auttoi tulevaa keisari Tenjiä voittamaan kilpailevan Soga-klaanin, mistä kiitokseksi keisari myönsi hänelle Fujiwara-arvonimen. Fujiwara tarkoittaa sinisadeniittyä ja viittaa paikkaan, jossa Kamatari ja tuleva keisari olivat juonitelleet Soga-klaania vastaan. Ensimmäisenä nimen otti käyttöön Kamatarin poika Fujiwara no Fuhito. Fuhito aloitti myös tavan sitoa klaaninsa keisarihuoneeseen sukulaisuuden kautta naittamalla tyttärensä keisari Shōmulle. Fuhitolla oli neljä poikaa, jotka aloittivat neljä Fujiwara-sukuhaaraa. Niistä pohjoinen suku Hokke oli voimakkain.
Fujiwara-klaanin valta alkoi voimistua 800-luvun jälkipuoliskolla. Klaanin vaikutusvalta ei perustunut raakaan voimaan vaan taitavaan diplomatiaan ja keisarihuoneen kanssa tehtyihin naimakauppoihin. Kun suvun naiset menivät naimisiin keisarien kanssa, heistä tuli keisarinnoja ja heidän jälkeläisistään tuli keisareita. Siten klaanin pää kykeni hallitsemaan kulissien takaa. Klaania vahvisti myös liitto buddhalaisen papiston kanssa: klaani rohkaisi keisareita jättämään maalliset huolet taakseen ja vetäytymään luostareihin. Vankan taloudellisen pohjan vallalleen klaani sai hankkimalla maata maaseudun aatelilta. Se vähensi aatelin verotaakkaa ja salli klaanin ohjata verotuloja omiin käsiinsä. Ensimmäisenä itsensä sijaishallitsijaksi nimitti Fujiwara no Yoshifusa, jonka lapsenlapsi keisari Seiwa nousi valtaistuimelle yhdeksänvuotiaana. Yoshifusa oli ensimmäinen sijaishallitsija, joka ei kuulunut keisarihuoneeseen. Hänen myötään klaani alkoi painostaa keisareita eroamaan varhaisessa vaiheessa, jotta valtaistuimelle voitiin nostaa lapsikeisari, jonka sijaishallitsijana klaanin jäsen toimi.
Koska sijaishallitsijan valta kuitenkin heikkeni keisarin tultua täysi-ikäiseksi, Yoshifusan veljenpoika Fujiwara no Mototsune perusti kanpaku-viran (”kansleri”). Kanpaku oli hyvin merkittävä viranhaltija, joka toimi keisarin puhemiehenä ja asianhoitajana. Käytännössä kanpaku oli maan voimakkain henkilö keisarin jälkeen. Fujiwarojen valta katkesi 800-luvulla vain lyhyeksi aikaa, kun keisari Uda hallitsi ilman Fujiwara-sijaishallitsijaa ja lopulta ilman kanpakua Mototsunen kuoleman vuoksi. Mototsunen poika Fujiwara no Tokihira kuitenkin onnistui pian vaimentamaan vastustajansa ja kaappaamaan vallan takaisin klaanilleen. Kilpailijansa Sugawara no Michizanen hän lähetti keksityin syyttein maanpakoon Kyūshūlle.
Markus Larsson
Markus Larsson (s. 9. tammikuuta 1979 Kil) on ruotsalainen alppihiihtäjä.
Fujiwara-klaani
Historia
1100-luvulla Fujiwarojen ote keisarihovista irtosi. Hōgen-kapinassa vuonna 1156 Fujiwarojen kanssa liittoutunut Minamoto-klaani hävisi kilpailevan Taira-klaanin tukemalle keisari Shirakawalle. Heiji-kapinassa vuonna 1160 Taira-klaani voitti Fujiwara- ja Minamoto-klaanit lopullisesti.
Myöhemmin 1200-luvulla pohjoinen Fujiwara-suku Hokke jakautui viiteen sijaishallitsijasukuun (go-seike), jotka olivat Konoe, Takatsukasa, Kujō, Nijō ja Ichijō. Vaikka poliittinen valta siirtyi maakuntien sotilasluokalle, Fujiwarat toimivat keisarihuoneessa sijaishallitsijoina, ministereinä ja neuvonantajina vielä vuosisatojen ajan.
Markus Larsson
Larsson saavutti nuorten MM-kilpailuissa Schladmingissa 1997 pronssia suurpujottelussa ja supersuurpujottelussa. Salt Lake Cityn olympialaisissa 2002 hän oli pujottelussa seitsemäs. St. Moritzin MM-kilpailuissa 2003 hän sijoittui alppiyhdistetyssä kuudenneksi ja pujottelussa kymmenenneksi. Bormion MM-kilpailuissa 2005 hän oli pujottelussa neljäs. Torinon olympialaisissa 2006 hän sijoittui alppiyhdistetyssä 11:nneksi.
Larsson voitti hopeaa vuoden 2007 alppihiihdon maailmanmestaruuskilpailujen joukkuekilpailussa. Vancouverin olympialaisissa 2010 hän sijoittui superalppiyhdistetyssä 16:nneksi ja Sotšin olympialaisissa 2014 pujottelussa seitsemänneksi. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa seitsemäs.
Larsson on voittanut kaksi alppihiihdon maailmancupin osakilpailua: pujottelukilpailut Åressa maaliskuussa 2006 ja Alta Badiassa joulukuussa 2006. Lisäksi hän on ollut kerran toinen ja kerran kolmas. Hän sijoittui pujottelun maailmancupin kokonaispisteissä neljänneksi kaudella 2006–2007.
Jojon sirkus
Jojon sirkus (Jojo's Circus) on Disneyn valmistama animaatiosarja. Jojon sirkus on tarkoitettu alle viisivuotiaille katsojille. Jojo on punatukkainen tyttöklovni, joka asuu Sirkus-kaupungissa vanhempiensa kanssa. Jojo käy kaupungissa sirkuskoulua ja opettelee siellä sirkustemppuja kuten pyöräilemistä yksipyöräisellä. Jojolla on kavereina oma leijonansa Murina, pikku elefantti Elli ja pari muuta ystävää. Jojon Sirkuksen tarkoitus on saada lapsia liikkumaan ja leikkimään Jojon kanssa yhdessä. Lapset oppivat samalla yhteistyötä sekä avuliaisuutta. Ohjelmassa kuulee samalla musiikkia sekä laulua. Jokaisen jakson loppuvaiheessa Jojo tekee kysymyksiä lapsille. Sarjaa on dubattu suomeksi, ja sitä on esitetty Yle TV2-kanavalla.
Mustasjärvi
Mustasjärvi Mustajärvi on Päijät-Hämeessä Padasjoella sijaitseva järvi.
The Satanic Temple
The Satanic Temple (, lyh. TST) on nonteistiuskonnollinen ja poliittinen aktivistiryhmä, Salemista, Massachusettsista. Temppeli on hyväksytty kirkoksi verovapautusta varten, ja sillä on jaostoja 13 Yhdysvaltojen osavaltiossa sekä Kanadassa, Australiassa, Iso-Britanniassa että Suomessa. Ryhmä käyttää saatanallista kuvastoa edistääkseen egalitarismia, sosiaalista oikeudenmukaisuutta sekä kirkon ja valtion erottamista. Heidän tavoitteensa on "kannustaa hyväntahtoisuuteen ja empatiaan kaikkien ihmisten keskuudessa". Ryhmän perustivat organisaation puhemies Lucien Greaves ja Malcolm Jarry. The Satanic Temple on hyödyntänyt satiiria, teatteria, huumoria ja suoraa oikeudellista toimintaa julkisissa kampanjoissaan "herättämään huomiota ja kehottamaan ihmisiä uudelleenarvioimaan pelkojaan ja käsityksiään" sekä "huomauttamaan uskonnollisesta tekopyhyydestä ja uskonnonvapauden loukkaamisesta".
Mustasjärvi
Maantietoa
Järven pinta-ala on 5,2 hehtaaria ja se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 139,3 metriä mpy.
The Satanic Temple
Organisaatio osallistuu aktiivisesti julkisiin asioihin, mikä on ilmennyt useissa julkisissa poliittisissa toimissa ja pyrkimyksissä harjoittaa lobbausta, keskittyen kirkon ja valtion erottamiseen ja käyttämällä satiiria kristillistä etuoikeutta vastaan, jonka ryhmä sanoo häiritsevän henkilökohtaista uskonnonvapautta. Se pitää avioliittoa uskonnollisena sakramenttina, jota tulisi hallita Yhdysvaltain perustuslain ensimmäisen lisäyksen mukaisesti uskonnonvapauden suojelun alaisesti, ja jota tulisi pitää osavaltioiden lakeja tärkeämpänä. Koska ryhmä pitää kehon loukkaamattomuutta keskeisenä oppina, se pitää myös kaikkia abortin rajoituksia, mukaan lukien pakollisia odotusaikoja, satanistien uskonnon harjoittamisen rajoittamisena. The Satanic Temple ei usko yliluonnolliseen Saatanaan. Temppeli käyttää kirjallista Saatanaa metaforana pragmaattisen skeptisyyden, rationaalisen vastavuoroisuuden, henkilökohtaisen autonomian ja uteliaisuuden edistämiseksi. Saatanaa käytetään siis symbolina, joka edustaa "ikuista kapinaa" mielivaltaista viranomaista ja sosiaalisia normeja vastaan.
Historia
Sanomalehti The New York Timesin haastattelussa perustaja Malcolm Jarry totesi, että ajatus aloittaa saatanalliseen uskoon perustuva organisaatio on alun perin suunniteltu sellaiseksi, joka "täytti kaikki Bushin hallinnon kriteerit rahoituksen saamiseksi, mutta jota vastaan se oli". The Satanic Temple perustettiin vuonna 2013. 25. huhtikuuta 2019 temppeli ilmoitti saaneensa verovapaan aseman sen jälkeen, kun Internal Revenue Service on virallisesti tunnustanut sen kirkoksi.
Tavoitteet
The Satanic Temple kuvaa tavoitteitaan seuraavasti: "The Satanic Templen tavoite on kannustaa hyväntahtoisuuteen ja empatiaan kaikkien ihmisten keskuudessa, vastustaa tyrannimaista auktoriteettia, puhua käytännön maalaisjärjen ja oikeuden puolesta, sekä omantunnon ohjaamana pyrkiä yleviin tavoitteisiin oman tahdon mukaisesti. Poliittisesti tietoiset, yhteiskunnallisesti aktiiviset satanistit ja Saatanan Temppelin tukijat ovat julkisesti vastustaneet Westboron baptistikirkkoa, pitäneet lasten puolia julkisissa kouluissa poistaakseen ruumiinrangaistuksen, hakeneet tasapuolista edustusta uskonnollisten monumenttien asettamisesta julkiselle alueelle, tarjonneet uskonnollista vapautusta ja oikeusturvaa naisten lisääntymistä koskevan autonomian epätieteellistä rajoittamista vastaan, paljastaneet vilpillisiä ja vahingollisia pseudotieteellisiä mielenterveystyön harjoittajia sekä mielenterveydellisiä väitteitä, ja hakenut kerhotoiminnan järjestämistä uskonnollisen, käännytysorganisaatioiden piirittämän iltapäiväkerhotoiminnan vaihtoehtona."
Jäsenyys
TST:n jäsenyys on ilmainen ja avoin kaikille, ja se voidaan hankkia viralliselta verkkosivustolta. Jäsenkortteja voi ostaa 25 dollarilla. Lisäksi jäsenet voivat hakea liittymistä paikallisiin jaostoihin, vaikkakin New Yorkin jaoston Draco Ignisin ja Hofman A Turingin mukaan kuhunkin jaostoon asetetut vaatimukset voivat vaihdella. "Jos liittyvän henkilön asuinpaikkakunnalla on paikallinen jaosto, liittyäkseen hänet tulee hyväksyä jäseneksi, vaikkei mitään initiaatiota olekaan. Hänen ei tarvitse edes olla satanisti, hän voi olla vain vahva tukija, joka uskoo poliittisiin ja sekulaareihin toimiin ilman suurta innostusta esteettisiin puoliin." Jäsenyyden uusiminen, peruuttaminen tai lopettaminen edellyttää, että jäsen ei pysty johtamaan itseään Saatanan temppelin hengen ja periaatteiden mukaisesti.
Jaostot
Temppelillä on jaostoja eri puolilla Yhdysvaltoja sekä yksi Kanadassa, Australiassa, Iso-Britanniassa että Suomessa. Jaostot toimivat puoliautomaattisina ruohonjuuritason ryhminä, joita valvoo The Satanic Temple National Council. Suomen jaosto sai virallisen statuksensa kesäkuussa 2022. The Satanic Templellä ja jaostoilla on myös omat Facebook-ryhmät, ja erityisesti jaostot toimivat aktiivisesti Facebookissa.